ཆེད་མཁས་པས་གསར་འགོད་པར་བརྗོད་རྒྱུར།བྲོ་མངར་རྒྱུ་མང་དྲགས་ན།མིའི་མཆིན་པ་དང་དབང་རྩའི་མ་ལག་ལ་གནོད་པར་མ་ཟད།རྙིང་ཚབ་གསར་འབྱེད་ཀྱིས་དུག་འབྱིན་ནུས་པ་ཞན་པའི་ལོ་ལོན་དང་སྦྲུམ་མ།བྱིས་པར་གནོད་པ་ལྷག་ཏུ་མངོན་གསལ་ཡིན།ཉེ་བའི་ལོ་འགར།རྒྱལ་ཡོངས་ཀྱི་ས་ཁུལ་སོ་སོས་སློབ་རའི་ཉེ་འཁོར་གྱི་ཞོར་ཟས་ཆུང་ཆུང་འཆུན་འདོམས་དང་གཙང་བཤེར་བྱེད་དུས་ཀྱང་།བྲོ་མངར་རྒྱུ་ཚད་བརྒལ་གྱི་གནད་དོན་གང་སར་ཁྱབ་འདུགདེ་ལས་གཞན།ཞོར་ཟས་འདི་དག་ཡང་དང་བསྐྱར་གྱིས་གཙང་བཤེར་རྟོག་ཞིབ་ཁྲོད།རུལ་འགོག་རྫས་ཚད་བརྒལ་དང་མདོག་རྒྱུ་གང་འདོད་ཀྱིས་སྤྱད་པའི་གནད་དོན་ཡང་གང་མང་འདུགམདོག་རྒྱུ་དང་རུལ་འགོག་རྫས་མང་དྲགས་ན་བྱིས་པ་འཚར་ལོངས་འབྱུང་བར་གནོད་པ་ཤིན་ཏུ་ཆེ།ཚོད་ལྟ་ཁ་ཤས་ལས།མདོག་རྒྱུ་སྤྱད་ན་བྱིས་པ་འཚར་ལོངས་དལ་བར་མ་ཟད་བྱིས་པའི་རིག་རྟུལ་ནདདང་འབྲེལ་བ་ངེས་ཅན་ཡོད་པ་བསྟན་ཡོད།